nalalaman ko namang paibaibang talaga ang lagay ng panahon.? wala akong ibig sabihin kundi ang pagpapaubaya sa iyo ng boong kapasiyahan. marapatin mong magsarili kita, salamat: magsama ka naman ng kahi'sinong mabutihin mo, salamat din. ako ay walang hindi kinadoroonan. kung gayo'hihintayin ko ang araw at pook na iyong itatakda. salamat, elsa.! taglayin mo ang aking alaala. bahagyang naibsan ng pabigat ang kaluluwa ni tirso sa pagkapagusap nilang iyon ng mestisang sumulat sa kanya. gayon ma'nakalipas ang singkad na maghapong hindi niya halos namamalayan, ng siya ay nanghihinamad mandi'walang alis sa pagkakatungo sa ibabaw ng kanyang sulatan. dalawang linggong mahigit ang nadaan. bagama'gayon na lamang ang pusok ng loob ni elsa nang kanyang sulatin ang liham na ipinadala kay tirso, ay nakalipas din ang gayong dami ng mga araw ng ang tipanan nilang paguusap na sarilihan sa bagay na iyon ay hindi pa nabibigyang katuparan.